**Instruks for Ordenskomiteen**

**Komiteens formål og ansvarsområde:**

Ordenskomiteen skal ivareta hagens ordensregler, kontrollere og følge opp den enkelte parsell i forhold til stell av parsell og gate, vedlikehold av hytter, gjerde, grenseforhold og beplantning.

**Oppnevning av komiteen og fungeringstid:**

Komiteens sammensetning oppnevnes av årsmøtet årlig.

* Komiteen skal bestå av fire medlemmer som deler hagen mellom seg med to personer på hvert lag.
* Oppnevningen gjelder fra oppnevningstidspunktet til neste årsmøte.

**Kommunikasjon med styret herunder møteplikt og rapportering:**

* Lederen av komiteen kan, dersom de ikke er medlemmer i styret, innkalles til styremøter, også etter eget ønske, for å ta opp saker som vedrører deres ansvarsområde. jfr. § 7.1 i vedtektene
* Komiteen avgir skriftlig rapport til årsmøtet hver høst.

**Hovedoppgaver:**

* Gjøre avsjekk om den enkelte kolonistene etterkommer de til enhver tid gjeldende ordensregler (Fellesbestemmelser i regi av norsk kolonihageforbund, avtale med kommunen og hagens egne ordensregler). Styret skal komme med en overordnet prioritering for sesongen, som skal følges av komiteen.
* Foreta befaring første gang i slutten av mai. Parselleier mottar skriftlig rapport og har en måneds frist for å rette opp mangler. Komiteen kontrollerer at utbedringer er gjort i slutten av juni. Neste befaring foretas i månedsskiftet august/september, og sluttrapport for sesongen leveres styret.
* Rapportere til styret dersom bruddene på ordensreglene er av en slik art at paragraf 7 i ordensreglene kommer til anvendelse. Dette gjelder i tilfeller hvor Hage er svært ustelt, parselleier er sjelden tilstede eller hytte ikke er vedlikeholdt over år.
* Informere styret dersom det oppstår uoverensstemmelser ved befaringene. Komiteen skal ikke gå inn i uoverensstemmelsene uten at en av styrets representanter er til stede.
* Følge opp nye kolonister spesielt med informasjon og rådgivning.

**Spesielle prioriteringer og forventninger for 2018:**

* Særlig fokus på høyde på trær og grenseforhold.
* Sikre konstruktive og forståelige merknader.
* Parseller som har vært vanstelte eller lite brukt over tid rapporteres til styret etter hver runde. Styret tar deretter en samtale med eierne av de aktuelle parsellene for å avdekke årsaker og vurdere mulige tiltak.
* Alle rapporter som benyttes i løpet av året og ved oppsummering ved sesongens slutt skal være på avtalt format med styret.

**Honorering:**Komiteens medlemmer er fritatt fra å ta del i annet fellesarbeid i den perioden vedkommende sitter i komiteen. Man mottar ikke noen annen form for honorar i egenskap av å delta i komiteen.

**Tilhørende dokumenter:**

* Mal for tilbakemelding til kolonistene